दादागिरी
होलकर शासन के नाम पर पार्किंग में जबरिया वसूली
इंदौर डीबी स्टार
होलकर शासन ने इंदौर में 1920 के आसपास बोंझाकेट मार्केट नाम का फल बाजार बनवाया था। आजादी के बाद इसका नाम बदलकर वीर सावरकर मार्केट कर दिया गया। कुछ सालों से मार्केट के अंदर लगने वाली दुकानें बाहर लगने लगी। अंदर की खाली जगह का पार्किंग के लिए इस्तेमाल होने लगा। तत्कालीन महापौर डॉ. उमाशशि शर्मा ने शहर के 24 पार्किंग स्थलों को नि:शुल्क घोषित किया था। इसमें वीर सावरकर मार्केट भी शामिल है। नि:शुल्क घोषित होने के बावजूद कई सालों से यहां वाहन मालिकों से घंटे के हिसाब से पार्किंग शुल्क वसूला जा रहा है। यह अवैध पार्किंग शुल्क वीर सावरकर मार्केट में फल की दुकान चलाने वाला युवक वसूलता है। वह कहता है कि उसे होलकर स्टेट की तरफ से पार्किंग शुल्क वसूलने के लिए अधिकृत किया गया है, जबकि होलकर स्टेट की संपत्ति संभालने वाले उषा ट्रस्ट के सेक्रेटरी नीरव भटनागर का कहना है कि उन्हें यह पार्किंग वसूलने का अधिकार ही नहीं है। यह बिलकुल गलत है। इस मामले में कलेक्टर, पुलिस अधीक्षक और नगर निगम कमिश्नर को सख्त कार्रवाई करना चाहिए। इतना ही नहीं, होलकर स्टेट के नाम का दुरुपयोग करने वाले से पूरा पैसा वसूलना चाहिए। शेष पेज 3 पर
होलकर स्टेट के नाम पर वसूली अवैध है
वीर सावरकर मार्केट में यदि होलकर स्टेट के नाम से पार्किंग चार्ज वसूला जा रहा है तो यह अवैध है। हमें किसी पार्किंग में शुल्क वसूलने का अधिकार नहीं है। होलकर स्टेट का नाम बदनाम किया जा रहा है। हम इस संबंध में कलेक्टर और पुलिस को पत्र लिखेंगे।  नीरव भटनागर, सेक्रेटरी उषा राजे ट्रस्ट
कार्रवाई कर वसूली रुकवाएंगे
वीर सावरकर मार्केट में होलकर स्टेट के नाम पर अवैध वसूली करने वाले के खिलाफ सख्त कार्रवाई की जाएगी। हम उसके खिलाफ अवैध वसूली का केस बनाकर अब तक वसूली गई राशि की रिकवरी करेंगे। -पी नरहरि, कलेक्टर इंदौर
DB Star expose
यह वही पार्किंग है, जहां होलकर स्टेट के नाम से वाहन चालकों से बीस रुपए प्रति घंटे के हिसाब से जबरिया पैसा वसूला जा रहा है।
mai_Deva bho_Deva hne_Deva hin_Deva mag_Deva hin_Deva hin_Deva hin_Deva eng_Latn hin_Deva